नेपाल सरकार

गृह मन्त्रालय

राष्ट्रिय आपतकालीन कार्यसञ्चालन केन्द्र

**Situation Report**

मिति २०७५ चैत्र २४ गते

**अद्यावधिक समय: १५:०० बजे**

मिति २०७५ चैत १७ गते आइतबार साँझ बारा र पर्सा जिल्लामा १९:४५ देखि २०:१५ सम्मको समयमा आएको हावाहुरी तथा असिनापानीका कारणले ती जिल्लाका विभिन्न स्थानहरुमा जनधनको ठूलो क्षति भएको छ । विपद् जोखिम न्यूनीकरण तथा व्यवस्थापन कार्यकारी समितिको मिति २०७५।१२।२२ गते बैठक बसी पुनस्थापना र पुन:निर्माणको सम्बन्धमा आवश्यक निर्देशन दिएको छ । यस केन्द्रमा हालसम्म प्राप्त घटनाको विवरण तथा राहत उद्दार कार्यहरुको विवरण देहाय बमोजिम रहेको छ ।

1. **घटनाबाट भएको क्षति विवरण**
* बारा जिल्लामा बसोवास गर्ने २७ जनाको निधन भएको ।
* पर्सा जिल्लाको १ जनाको निधन भएको ।
* सबै २८ मृतकको सनाखत भएको छ । पुरुष- ११ महिला- ११ बालक- २ बालिका- ४
* हावाहुरीका कारण ६७८ जना घाइते भएको ।
* भौतिक एवं आर्थिक क्षतिको विस्तृत विवरण संकलन क्रममा रहेको छ।
* बारा जिल्लामा Assessment Coordination Team (ACT) खटिई सकेको छ ।

प्रभावित क्षेत्र:

* + बारा जिल्ला: कलैया उप-म.न.पा. १२ र १८, फेटा गा.पा. १, ६ र ७, सुवर्ण गा.पा. १, ४, ५ र ८, प्रसौनि गा.पा. ४ र ६, महागढीमाई न.पा. ७, देवताल गा.पा.- ७, पचरौता न.पा. ७ र २, परवानीपुर गा.पा. ४ नम्वर वडाहरु
	+ पर्सा जिल्ला: विरगंज म.न.पा. वडा नम्वर १८ र २२ बौदरमाई न.पा. ४
	+ पालिकाहरु- १० वटा (बारा- ८, पर्सा- २) वडाहरु- १९ वटा (बारा- १६, पर्सा- ६)

**व्यक्तिका घर र प्रतिष्ठान क्षति**

|  |  |  |  |
| --- | --- | --- | --- |
| **जिल्ला** | **घर पूर्ण क्षति** | **घर आंशिक क्षति** | **प्रतिष्ठान** |
| बारा | ९३६ | ९५५ | ४ |
| पर्सा | ९० | ३४५ | ७ |
| जम्मा | **१०२६** | **१३००** | **११** |
| **कुल जम्मा** | **2337** |

**पर्सा जिल्लामा भएको भौतिक क्षति**

|  |  |
| --- | --- |
| घर क्षति | अन्य संरचना क्षति |
| पूर्ण | आंशिक | विद्यालय | उद्योग | मन्दिर/मस्जिद |
| ९० | ३०६ | ३ | ३ | २ |

**पर्सा जिल्लामा राहत वितरणको विवरण**

|  |  |  |  |  |  |
| --- | --- | --- | --- | --- | --- |
| **सि.नं.**  | **खाद्य सामग्री**  | **परिमाण**  | **सि.नं.**  | **गैर खाद्य सामग्री**  | **परिमाण**  |
| १  | चमल  | १25 क्वी.  | १  | त्रिपाल  | ६८१ थान  |
| २  | दाल  | १०५० के.जी.  | २  | म्याट  | १९५ थान  |
| ३  | नुन  | २65 के.जी.  | ३  | तन्ना  | १९५ थान  |
| ४  | तेल  | 330 लि.  | ४  | राहत सेट  | ६० सेट  |
| ५  | आलु | ५० के.जी. | ५  | झुल  | ४१५ थान  |
| ६  | विस्कुट  | ५ का.  | ६  | बाल्टीन  | २०० वटा  |
| ७  | चाउचाउ  | २० का.  | ७  | जग  | २०० वटा  |
| ८ | पाउरोटी | २ का. | ८ | सेनेटरी प्याड | २२३ प्या. |
| ९ | सोयावोडी  | ४० के.जी.  | ९ | सरफ | 223 वटा |
|  | बेसार | ६५ प्या. | १० | सावुन | 623 पिस |
|  |  |  | ११ | कम्बल | 10 थान |

**बारा जिल्लामा भएको भौतिक क्षति**

|  |  |  |  |  |  |  |  |
| --- | --- | --- | --- | --- | --- | --- | --- |
| सि.नं. | स्थानिय तह | वडा/स्थान | क्षति प्रकार | कुल संख्या | क्षति किसिम | आर्थिक क्षति रु. | कैफियत |
| पूर्ण | आंशिक |
|  | कलैया उप-म.न.पा. | १२/ धर्मनगार | ईटा उद्योग | २ | २ | - | ५० लाख | मृतक- ४  |
| व्यक्ति घर | १० | १ | ९ | १६०००० |
| १८/मनगढवा | व्यक्ति घर | ३० | २४ | ६ | - | मृतक- १ |
|  | फेटा गा.पा | १/भरवलिया | व्यक्ति घर | १९० | १३० | ६० | - | मृतक- ६ |
| ईटा उद्योग | १ | १ | - | - |  |
| ६/पुरैनिया | व्यक्ति घर | ८० | ५५ | २५ | - | मृतक- १२ |
| ७/गम्हरिया | व्यक्ति घर | १५ | ९ | ६ | - |  |
| स्वास्थ्य चौकी | १ | १ | - | - |  |
|  | सुवर्ण गा.पा. | १/वगही र चरमोहना | व्यक्ति घर | ८१ | ६२ | १९ | - |  |
| ४/हर्दिया | व्यक्ति घर | १७६ | ९४ | ८२ | - | मृतक- १ |
| ५/औरहिया | व्यक्ति घर | ५७ | ३० | २७ | - |  |
| ८/परशुरामपुर | व्यक्ति घर | १२० | ७५ | ४५ | - | मृतक- १ |
|  | प्रसौनी गा.पा. | ४/खुट्वा | व्यक्ति घर | १७५ | ६० | ११५ | - | मृतक- १ |
| ६/भलुवी चौक उत्तर | व्यक्ति घर | १९ | ८ | ११ | - |  |
|  | महागढीमाई न.पा. | ७/तेलगाई | व्यक्ति घर | ८६ | २९ | ५७ | - | मृतक- १ |
|  | देवताल गा.पा. | ७/रामपुर्वा | व्यक्ति घर | १२५ | ४० | ८५ | - |  |
|  | पचरौता न.पा. | ७/बेनौली | व्यक्ति घर | १६८ | १६ | १५२ | - |  |
| २/बैरिया | व्यक्ति घर | ११ | ३ | ८ | - |  |
|  | परवानीपुर गा.पा. | ४/चैनपुर, शिबपुर, रामटोल, विर्ताटोल | व्यक्ति घर | ५४८ | ३०० | २४८ | - |  |
| **जम्मा** (ईटा उद्योग- ३ र स्वास्थ्य चौकी- १ समेत) | **१८९५** | **९४०** | **९५५** |  | **मृतक- २७** |

**बारा जिल्लामा राहत वितरणको विवरण**

|  |  |  |  |  |  |
| --- | --- | --- | --- | --- | --- |
| **सि.नं.**  | **खाद्य सामग्री**  | **परिमाण**  | **सि.नं.**  | **गैर खाद्य सामग्री**  | **परिमाण**  |
| १  | चामल  | ३,२४१ क्वी.  | १  | सलाई  | १ का.  |
| २  | दाल  | 4755 के.जी.  | २  | मैनबत्ति  | ५० प्या.  |
| ३  | नुन  | 2079 के.जी.  | ३  | झुल  | 6628 थान  |
| ४  | पिठो | 1035 के.जी. | ४  | म्याट्रेस  | 2056 थान  |
| ५  | चना  | ६५० के.जी. | ५  | चाइनिज पाल/टेन्ट  | १२०४ थान  |
| ६  | तेल  | 4065 लि.  | ६  | त्रिपाल  | 3492 थान  |
| ७  | विस्कुट  | 916 प्याकेट  | ७  | बाल्टिन  | 3257 थान  |
| ८  | चाउचाउ  | १799 का.  | ८  | जग  | 2250 थान  |
| ९  | प्याज  | ७6.1 क्वी.  | ९  | टर्चलाइट  | 1136 थान  |
| १०  | आलु  | 232.8 क्वी.  | १०  | तसला  | २85 थान  |
| ११  | चिउरा  | 126.15 क्वी.  | ११  | साडी | 1067 थान |
| १२  | भुजा  | 3717.7 के.जी.  | १०  | लुगा (भेष्ट,अन्य) | 5150 जोर |
| १३  | चिनी  | १586 के.जी.  | ११  | सेनटरी प्यायड | 2528 प्या. |
| १४  | सख्खर  | २०५ के.जी.  | १२ | माक्स | १००० थान |
| १५ | जुस | २34 का. | १३ | सावुन | 7085 वटा |
| १६ | दालमोठ  | 598 के.जी.  | १४ | च्यादर | २५० थान |
| १७ | पानी  | 983 का.  | १५ | ‍औषधी | 7 बाक्सा |
| 18 | जिवनजल | 2200 प्याकेट | १६ | जुत्ता चप्पल | 1534 जोर |
| 19 | पियुस | १३०० थान | १७ | बल्याङ्केट  | १975 थान  |
| 20 | चिया | 220 प्याकेट | १८ | तन्ना | ६५2 थान |
| 21 | लिटो | 10 प्याकेट | १९ | हाईजिनकिट | 965 थान |
|  |  |  | २० | प्लाष्टिक डगरा | १६० थान |
|  |  |  | २१ | प्लाष्टिक चटाइ | २१० थान |
|  |  |  | २२ | ब्रस मन्जन | 4875 थान |
|  |  |  | २३ | सरफ | 555 प्या. |
|  |  |  | २४ | कराई, थाल, चम्चा | 1030 सेट |
|  |  |  | २५ | कम्बल | २60 थान |
|  |  |  | २६ | भाडा सेट | 622 सेट |
|  |  |  | 27 | व्याग | 400 थान |
|  |  |  | २८ | ग्याँस सेट | 170 सेट |
|  |  |  | २९ | सोलार टुक्की | ९५० थान |
|  |  |  | ३०  | सुधारीएको चुलो | १००० थान |
|  |  |  | ३१ | डिटोल | १०० थान |

विद्युत आपूर्ति संरचनाको पुनस्थापनाको कार्य द्रुत गतिका भइरहेको ।

**2. खोज, उद्दार तथा राहतको विवरण**

* घटना हुनासाथ सुरक्षाकर्मी, राष्ट्रसेवक, स्थानीयबासीहरु निरन्तर खोज तथा उद्धार कार्यमा खटिएका र भोलि पल्ट विहानसम्ममा सबै घाईतेहरुलाई उद्धार गरी अस्पतालसम्म पुर्‍याई उपचार शुरु भएको ।
* घटना लगतै प्रभावित जिल्लाहरुले सुरक्षाकर्मी, राष्ट्रसेवक कर्मचारी, गैह सरकारी संघसंस्था, कर्मचारी, स्थानीय जनसमुदाय लगायत परिचालन गरी राहत वितरणको कार्य भइरहेको छ । त्रिपाल, लताकपडा तथा खाद्य सामग्री वितरणको भइरहेको छ ।
* ५५३ घाइतेहरु उपचार पश्चात घर फर्किसकेका छन् । १२५ घाइतेहरुको निम्न उल्लेखित अस्पतालमा उपचार भइरहेको छ ।
* १० जना गम्भीर घाइतेहरुको थप उपचारका लागि काठमाण्डौ ल्याई ९ जनालाई त्रि.वि. शिक्षण अस्पताल र १ जनालाई B&B अस्पतालमा उपचार भइरहेको छ ।
* आपतकालीन स्वास्थ्य सेवाका लागि सम्पर्कमा आएका व्यक्तिको संख्या १०४४ रहेको छ ।

**घाइतेहरु उपचारर्थ अस्पतालहरु**

|  |  |  |  |  |
| --- | --- | --- | --- | --- |
| अस्पतालहरु | घाइते जम्मा | डिस्चार्ज | हाल उपचारार्थ | कैफियत |
| ना.उ.क्षे.अस्पताल, पर्सा | 77 | 6२ | १५ | **1 जना न्यूरोमा रिफर** |
| नेशनल मेडिकल कलेज, पर्सा  | २०० | १२९ | ७१ |  |
| बिरगंज हेल्थ केयर, पर्सा | ३९ | २४ | १५ |  |
| गण्डक अस्पताल, पर्सा  | २7 | 19 | 8 | **१ जना चितवन रिफर** |
| तराइ अस्पताल, पर्सा  | २ | २ | - |  |
| एडभान्स अस्पताल, पर्सा  | २ | २ | - |  |
| न्यूरो अस्पताल, पर्सा | 20 | १७ | ३ |  |
| कलैया अस्पताल, बारा | ३०० | २९७ | ३ |  |
| टिचिङ्ग अस्पताल, काठमाण्डौ | ९ | १ | ८ |  |
| B&B अस्पताल, काठमाण्डौ | १ | - | १ |  |
| चितवन मेडिकल कलेज | 1 | - | १ |  |
| **जम्मा** | **६७८** | **5५३** | **1२५** |  |

* घाइतेहरुको औषधिउपचारको व्यवस्था निःशूल्क रुपमा मिलाइएको छ ।
* स्वास्थ्य सेवाका लागि स्थानीय स्वास्थ्य संस्थाहरु, प्रहरी र अन्य संघसंस्थाहरुबाट अत्याआवश्यक स्वास्थ्यकर्मीको टोली परिचालन भइरहेको छ ।
* सम्भावित महामारीलाई फैलिन नदिन स्वास्थ्य मन्त्रालयबाट २ वटा टोली स्थलगत व्यवस्थापनमा खटिएको छ ।
* स्वास्थ्य तथा सरसफाई सुविधाको थप आवश्यकता सम्बन्धमा लेखाजोखा भइरहेको ।
* पीडितहरुलाई स्थानीय तहहरु, स्थानीय होटेल, प्रतिष्ठानहरु, उद्योग बाणिज्य संघ, संघ संस्था, युवा क्लव, रेडक्रश सोसाईटी एवं समाज सेवीहरुले तत्कालीन आवश्यकता अनुसार खाद्यान्न, अस्थाई आवास लागयतका सेवाहरु प्रवाहमा सहयोग गरिरहेको ।
* बारा जिल्लामा नगद सहयोगको लागि जिल्ला विपद् व्यवस्थापन समिति बाराले विपद् व्यवस्थापन सहयोग कोष स्थापना गर्न राष्ट्रिय बाणिज्य बै‌क शाखा कार्यलय नं. १२६००१३०१३०१ को खाता खोलेको जानकारी आएको छ ।
* Reception and Departure Desk जिल्ला प्रशासन कार्यालय बारामा स्थापना भएको । राहतका लागि एकद्वारा प्रणालीको प्रयोग गर्न सहजिकरण हुने ।

**खानेपानी सरसफाई तथा स्वास्थ्य प्रर्बद्धन**

* १० हाते पम्प हस्तान्तरण
* २ वटा खानेपानी ट्याङ्गकर आपत्‌कालीन खानेपानीको लागि कलैयामा राखिएको ।
* २ वटा वाटर एम्वुलेन्स (खानेपानीको गुणस्तर चेक गर्ने उपकरण) प्रभावित क्षेत्रमा परिचालन ।
* ५०० वटा खानेपानीको बाल्टीन वितरण वितरण गरिएको ।
* १३०० वोतल पानी शुद्धी करण गर्ने क्लोरिङ्ग झोल वितरण गरिएको ।
* ५०० कार्टुन खानेपानीको बोतल वितरण गरिएको ।
* ५०० सेट हाईजिन किट वितरण गरिएको ।
* [खानेपानी तथा ढल निकास व्यवस्थापन विभाग](http://dwss.gov.np/) २ वटा टोली र बाराको [खानेपानी तथा ढल निकास व्यवस्थापन कार्यालयबाट](http://dwss.gov.np/) १ टोली परिचालन ।

**बारा र पर्सामा आएको हावाहुरीका कारण कृषि क्षेत्रमा भएको क्षतिको विवरण ।**

**बाराः**

१५०५ हेक्टरमा लगाएको गहुँ, मकै, तरकारी, मसुरो, फलफुल लगाएत बाली पूर्ण रुपमा क्षति २२३१ हेक्टर क्षेत्रफलमा आंशिक क्षति भएको ।

जम्मा ३७३६ हेक्टर क्षेत्रफल प्रभावित भएको ।

**पर्सा:**

२१०० हेक्टर क्षेत्रफलमा लगाईएको बाली आंशिक रुपमा (२० देखि २५ प्रतिशत) क्षति भएको प्रारम्भिक अनुमान ।

**पशुपन्छीको हकमा दुवै जिल्लामा गरी**

बाख्रा- ३८ वटा मरेका, ७३ वटा घाईते भएका

गाई/भैसी- १३ वटा मरेका, २३ वटा घाईते भएका

कुखुरा- ५००० मरेका, ४ वटा खोर भत्केका

* घाईते पशुवस्तुहरुको उपचारका स्थानीय पशुसेवा विज्ञ केन्द्रका प्राविधिकहरु खटेका छन् ।
* पशुवस्तुहरुलाई तत्कालै दानाको अभाव हुन नदिन पशुसेवा विभागको संयोजनमा विभिन्न फिड उद्योगहरको सौजन्यवाट ६० वोरा पशुदाना संकलन गरी पीडित घरपरिवारकालागि उपलब्ध गराउन स्थानीय पशुसेवा विज्ञ केन्द्रमा पठाईएको छ ।
* वस्तु स्थिति अध्ययनका लागि ५ जनाको विज्ञ कार्यदल खटेको छ ।

खोज तथा उद्दारको कार्य सकिएको छ । शिघ्र पुनर्लाभको कार्य १ महिनासम्म रहने छ । संगसँगै जीविकोपार्जन सहित पुनर्लाभका क्रियाकलापहरु सञ्चालन हुनेछन् ।

प्रभावित ६ महिना देखि ५ वर्षसम्मका बच्चाहरु र गर्ववति तथा दुध चुसाउने आमाहरुलाई आवश्यक पर्ने अतिरिक्त पोषणको व्यवस्था पर्याप्त हुन नसकेको गुनासो छ । यसमा समन्वय र सहकार्य भइ रहेको छ ।

स्थानीय स्तरमा राहत सहयोगको संकलन र परिचालन कार्य एकद्वार प्रणाली अनुरुप हुने नीति रहेकोले सोको समन्वय जिल्ला तथा स्थानीय तह विपद् व्यवस्थापन समितिहरुबाट भइरहेको हुदाँ इच्छुक व्यक्ति तथा संघसंस्थाले सम्बन्धित समितिमा सम्पर्क तथा समन्वय गर्न आग्रह छ ।

नोट :माथि उल्लेखित क्षतिको विवरण प्रारम्भिक नै हो । लेखाजोखा हुँदै जाँदा तथ्याङ्क फरक पर्न गएको छ । अझै केही फरक पर्न सक्छ । अन्तिम अवस्था पछि प्रकाशन हुनेनै छ ।